Tilsynsrapport 2022

**Dagtilbuddets navn:** Stige Friskoles Børnehus

**Dagtilbudstype:** Børnehave

**Dato for tilsynsbesøget:** 29. marts 2022

**Tilsynsførende:** Lise Skov

**Deltagere fra dagtilbuddet:** Helene Bendix Rebsdorf(daglig leder), Dan S. Christiansen (skoleleder)

**Deltagere fra bestyrelsen**: Christina Bjørk (forældrerådsrepræsentant)

**Hvor mange børn er dagtilbuddet normeret til:**

**Rundvisning i dagtilbuddet**

**Helhedsindtryk af de udendørs faciliteter og legepladsen:**

*Fremvisning af den nyeste legepladsrapport – hvordan kontrolleres sikkerheden på legepladsen og hvordan følges der systematik op på denne?*

*Er der alderssvarende, udfordrende og sikkerhedsmæssige forsvarlige legemuligheder for børnene?*

Legepladsen og udendørsfaciliteter fremstår indbydende og med gode udfoldelses- og læringsmuligheder.

**Helhedsindtryk af de indendørs faciliteter:**

*Er der aldersvarende, udfordrende og sikkerhedsmæssige forsvarlige legemuligheder for børnegruppen?*

*Hvordan er indretningen af lokalerne og hvordan er mulighederne ift. at lege, fordybe sig og lave aktiviteter?*

Der er alderssvarende og gode læringsmiljøer, som fortsat er under udvikling.

**Opsamling dialog vedr. faglig kvalitet og udvikling m.m.**

Stige Friskoles børnehave har arbejdet videre med sidste års fokusområder og er kommet godt i gang med implementering af den styrkede pædagogiske læreplan i praksis. De har også fået udarbejdet læreplaner bl.a. ift. planlagte aktiviteter, rutinesituationer, børneinitieret leg m.m.

Stige Friskoles børnehave justerer løbende læreplanerne på baggrund af indsamlet data som fx børneinterview, venskabsskemaer, børnemiljøvurdering, forældre feedback m.m.

Børnehaven har ligeledes fortsat arbejdet med udarbejdelse af SMTTE r bl.a. for opstart af nye børn og deres familier, sprogarbejdet, garderobesituationen m.m.

Anbefalingen fra sidste tilsyn var at have fokus på systematik i arbejdet med sprogvurdering 3-6, herunder anvendelse af resultater fra deltestene ved tilrettelæggelse af sprogpraksis. Børnehaven arbejder med fokus på at udvikle børnenes sproglige færdigheder gennem hele dagen. Dette sker bl.a. gennem sprogaktiviteter, sangleje, højtlæsning, åbne spørgsmål m.m. Der sprogvurderes systematisk og der gøres brug af deltestene.

Ifølge ledelsen og forældrerådsrepræsentanten er der et godt forældresamarbejde. Dette beror bl.a. på et højt informationsniveau via forældresamtaler, piktogrammer, nyhedsbreve, arrangementer m.m. Herudover opleves det, at der er god struktur med genkendelighed, hvilket har været specielt hjælpsom under corona.

Børnehaven deltager i et HUMI-uddannelsesforløb sammen med Stige Friskoleskole. I forlængelse heraf arbejder de i børnehaven på at styrke deres feedback kultur bl.a. ved brug af ”Burgermodellen”.

Frem til næste tilsynsbesøg vil Stige Friskoles børnehave have følgende fokusområder:

*Sammen om børnene – principper for forældresamarbejdet*

*Fortsætte med implementering af en databaseret evalueringskultur*

*Fortsætte med at beskrive, evaluere og etablere læringsmiljøerne*

*Positionering mhp. at støtte børnene i deres udvikling*

*Feedback kultur herunder implementering af ”Burgermodellen”*

Det vurderes på baggrund af fremsendte tilsynsskema, (den styrkede pædagogiske læreplan), rundvisning og dialogen på tilsynsmødet, at Stige Friskole børnehave er et velfungerende dagtilbud med fokus på at fremme børnenes læring, udvikling, trivsel og dannelse samt udvikling af høj kvalitet i dagtilbuddet.

Det konkluderes således, at Stige Friskoles børnehave praktiserer i overensstemmelse med gældende lovgivning på dagtilbudsområdet samt de til enhver tid gældende politikker, strategier og fælles retningslinjer for børns ophold i dagtilbud samt Odense Kommunes godkendelseskriterier og retningslinjer for private leverandører af dagtilbud.

**Anbefalinger / Henstillinger**

|  |
| --- |
| **Anbefalinger:**  Det anbefales, at Stige Friskoles børnehave  Fortsat sætter fokus på læringsmiljøerne herunder det sproglige læringsmiljø  **Henstillinger:** Der gives ingen henstillinger  Tilsynsrapporten skal offentliggøres på institutionens hjemmeside. |

**Udfyldt af:** Tilsynsførende Lise Skov, chefkonsulent

**Dato:** 4. maj 2022